als_Latn dik_Latn sag_Latn
Një numër shtetesh arabe kanë ndërprerë marrëdhëniet me Katarin, me akuzat se vendi mbështet terrorizmin, por kjo situatë e re në Lindjen e Mesme i vendos Shtetet e Bashkuara në një pozicion të vështirë.
Është e qartë se nga vizita e presidentit Donald Trump në rajon, marrëdhëniet me Arabinë Saudite janë forcuar. Por sauditët janë një ndër kombet që kanë vendosur të tëhuajësohen me Katarin.
Ky përqendrim i presidentit tek Arabia Saudite dhe Emiratet e Bashkuara Arabe, për ekspertët nënkupton zhvendosjen e vëmendjes drejt këtyre dy vendeve, në kurriz të Katarit dhe të tjera vendeve më të dobëta të rajonit.
Por pavarësisht situatës së tensionuar, Shtetet e Bashkuara varen nga bashkëpunimi me Katarin dhe të tjera vende arabe në luftën e tyre kundër Shtetit Islamik. E megjithatë, duket se tensioni aktual nuk do të prekë këtë luftë apo të tjera operacione amerikane që janë prezente në rajon.
Shtetet e Bashkuara tashmë notojnë në ujëra të trazuara, teksa në njërën anë, presidenti Trump përgëzon vendet arabe për izolimin e Katarit e në krahun tjetër Shtetet e Bashkuara përgëzojnë Katarin për përkushtimin në sigurinë rajonale dhe mikpritjen e bazës më të madhe operacionale amerikane në Doha.
Ndërprerja e marrëdhënieve me Katarin vjen me pretendimin se Doha mbështet grupe militantësh islamikë që trazojnë rajonin. Por është një realitet që rritja e terrorizmit islamikë në Gjirin Persik nuk mund të reduktohet vetëm në bazat fetare. Në prapaskenë është një luftë politike mes sauditëve dhe iranianëve, ku edhe vendet e tjera të Gjirit nuk përjashtohen.
als_Latn als_Latn als_Latn als_Latn als_Latn als_Latn